Γνωμοδότηση για την Ανακοίνωση της Επιτροπής με τίτλο «Μια πολιτική της Ευρωπαϊκής Ένωσης για την ανταγωνιστικότητα της βιομηχανίας»

(96/C 100/03)

Στις 15 Νοεμβρίου 1994 και σύμφωνα με το άρθρο 198 Γ της Συνθήκης περί ιδρύσεως της Ευρωπαϊκής Ένωσης, το Προεδρείο της Επιτροπής των Περιφερειών αποφάσισε να καταρτίσει γνωμοδότηση πρωτοβουλίας για την ανωτέρω Ανακοίνωση.

Η επιτροπή «Περιφερειακή ανάπτυξη - οικονομική ανάπτυξη - τοπικά και περιφερειακά οικονομικά» στην οποία ανάτεθηκε η προετοιμασία των σχετικών εργασιών, υιοθέτησε τη γνωμοδότησή της στις 17 Μαρτίου 1995 με βάση την εισηγητική έκθεση του κ. Jean Kaltenbach.

Κατά την 7η σύνοδο ολομέλειας, της 20ής και 21ης Απριλίου 1995 (συνεδρίαση της 21ης Απριλίου) η Επιτροπή των Περιφερειών υιοθέτησε την ακόλουθη γνωμοδότηση.

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Αναφερόμενη στον τίτλο XIII «Βιομηχανία», και ειδικότερα στο άρθρο 130 της Συνθήκης για την Ένωση, βάσει του οποίου η Κοινότητα και τα κράτη μέλη μεριμνούν ώστε να εξασφαλίζονται οι αναγκαίες προϋποθέσεις για την εξασφάλιση της ανταγωνιστικότητας της βιομηχανίας και, ιδιαίτερα, στην παράγραφο 3 στην οποία ορίζεται ότι η Κοινότητα συμβάλλει στην υλοποίηση των στόχων μέσω των πολιτικών και δράσεων που αναλαμβάνει, δυνάμει άλλων διατάξεων της παρούσας Συνθήκης 7

Υπενθυμίζοντας

- την ανακοίνωση της Επιτροπής του 1990 σχετικά με τις αρχές για μία «βιομηχανική πολιτική σε ένα περιβάλλον ανοικτό και ανταγωνιστικό» 7

- το Λευκό Βιβλίο της Επιτροπής του Δεκεμβρίου 1993 για την ανάπτυξη, την ανταγωνιστικότητα και την απασχόληση, καθώς και τη γνωμοδότηση που εξέδωσε η ΕΤΠ (έγγρ. CdR 85/94) 7

- την ανακοίνωση της Επιτροπής για την «Κοινωνία της πληροφορίας στην Ευρώπη: πρόγραμμα δράσης» του Ιουλίου 1994 και τη γνωμοδότηση που εξέδωσε η ΕΤΠ (έγγρ. CdR 231/94) 7

- την ανακοίνωση της Επιτροπής για το «Ολοκληρωμένο πρόγραμμα υπέρ των ΜΜΕ και τη βιοτεχνία» και τη γνωμοδότηση που εξέδωσε η ΕΤΠ (έγγρ. CdR 18/95) 7

- το πολύ υψηλό επίπεδο ανεργίας που εξακολουθεί να υπάρχει στην Ευρωπαϊκή Ένωση 7

- ότι χωρίς βιομηχανική ανταγωνιστικότητα δεν θα καταστεί δυνατόν να δημιουργηθούν επαρκείς θέσεις απασχόλησης και να αντιμετωπισθούν οι νέες προκλήσεις ενώπιον των οποίων βρίσκονται η Κοινότητα, τα κράτη μέλη και οι περιφέρειες 7

- την ανάγκη να ενισχυθεί και να προοδεύσει η οικονομική και κοινωνική συνοχή στην Ευρωπαϊκή Ένωση 7

- την ανάγκη να βελτιωθεί η ανταγωνιστικότητα των περιφερειών στο πλαίσιο της πολιτικής αυτής,

εξέδωσε την εξής γνωμοδότηση:

ΕΙΣΑΓΩΓΗ

Α. Η ευρωπαϊκή βιομηχανία έχει βελτιώσει σε πολύ μεγάλο βαθμό την ανταγωνιστικότητά της κατά τη διάρκεια των τελευταίων ετών. Η διαπίστωση αυτή βασίζεται στην ανάκαμψη του εμπορικού ισοζυγίου της Ευρωπαϊκής Ένωσης, στη σταθερότερη και υγιέστερη κατάσταση των οικονομικών δομών των επιχειρήσεών της και στην εξέλιξη του κόστους εργασίας ανά μονάδα. Όλοι αυτοί οι παράγοντες φαίνεται σήμερα να έχουν βελτιωθεί στην Ένωση και κυρίως όταν συγκρίνονται με εκείνους των ΗΠΑ ή της Ιαπωνίας.

Β. Παρά τις θετικές αυτές πλευρές, οι ευρωπαϊκές επιχειρήσεις αντιμετωπίζουν νέες προκλήσεις και υποφέρουν από έμμονες αδυναμίες σε ορισμένους σημαντικούς τομείς. Πρόκειται για τη διεθνή ανταγωνιστικότητα η οποία καθίσταται όλο και πιο έντονη και στην οποία προστίθενται διάφοροι παράγοντες όπως η καλπάζουσα εξέλιξη των νέων τεχνολογιών, η διαχείριση των συνεπειών από τις γεωπολιτικές ανακατατάξεις, η ανεπαρκής παρουσία της ευρωπαϊκής βιομηχανίας στις αγορές που βρίσκονται σε πλήρη ανάπτυξη. Όλοι αυτοί οι παράγοντες συμβάλλουν στην επιδείνωση της θέσης των επιχειρήσεων, ιδιαίτερα των ΜΜΕ, και της απασχόλησης. Στους παράγοντες αυτούς προστίθεται η σε μικρότερο βαθμό πρόοδος της εσωτερικής παραγωγικότητας της Ένωσης σε σύγκριση με τις ΗΠΑ και την Ιαπωνία, καθώς και στην πολύ χαμηλή ανάπτυξη της έρευνας σε σύγκριση με τις ανάγκες της αγοράς.

Γ. Σύμφωνα με τη γενικά αποδεκτή διαπίστωση, η οποία διατυπώθηκε ήδη στην ανακοίνωση του 1990, ενώ οι επιχειρήσεις είναι οι πλέον ενδεικνυόμενες για να τονώσουν την ίδια τους την ανταγωνιστικότητα, οι δημόσιες αρχές έχουν καθήκον να δημιουργήσουν ένα ευνοϊκό περιβάλλον για τη βιομηχανική ανταγωνιστικότητα. Για να οργανωθεί η δράση αυτή και να προσανατολισθεί στις αγορές που είναι φορείς ανάπτυξης και απασχόλησης, η Επιτροπή όρισε τις ακόλουθες 4 προτεραιότητες για δράση:

- προώθηση των επενδύσεων σε μη υλικούς πόρους 7

- ανάπτυξη της βιομηχανικής συνεργασίας 7

- εξασφάλιση ενός ισότιμου ανταγωνισμού 7

- εκσυγχρονισμός του βιομηχανικού ρόλου των δημόσιων αρχών.

ΓΕΝΙΚΕΣ ΠΑΡΑΤΗΡΗΣΕΙΣ

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

1. λαμβάνει υπόψη την ανάλυση στην οποία έχει προβεί η Επιτροπή σχετικά με την πολιτική της βιομηχανικής ανταγωνιστικότητας για την Ευρωπαϊκή Ένωση, τις νέες προκλήσεις που εμφανίζονται και τις δυνατότητες για δράση με την προοπτική της αειφόρου οικονομικής ανάπτυξης 7

2. εκφράζει την ικανοποίησή της για τη σφαιρική προσέγγιση της ανακοίνωσης της Επιτροπής για το πρόβλημα της βιομηχανικής ανταγωνιστικότητας και επιδοκιμάζει τη σκέψη ότι η συμπληρωματικότητα είναι απαραίτητη για όλες τις δημόσιες πολιτικές, προκειμένου να δημιουργηθεί ένα ευνοϊκό περιβάλλον για την ανταγωνιστικότητα αυτή, τόσο σε κοινοτικό όσο και εθνικό ή περιφερειακό επίπεδο 7

3. θεωρεί ότι η παροχή βοήθειας στις μειονεκτικές περιφέρειες θα επιτρέψει την ανύψωση του γενικού επιπέδου της ανταγωνιστικότητας της Ένωσης και επιδοκιμάζει την ανάλυση σύμφωνα με την οποία η βιομηχανική ανταγωνιστικότητα και η οικονομική και κοινωνική συνοχή πρέπει να ενισχυθούν αμοιβαία, όπως τονίσθηκε στην 5η έκθεση της Επιτροπής για την κατάσταση και την κοινωνικοοικονομική εξέλιξη των περιφερειών της Ένωσης 7

4. παρατηρεί, πάντως, ότι οι επιταγές για μία κοινωνική και οικονομική συνοχή δεν πρέπει να αποτελέσουν τροχοπέδη της ανταγωνιστικότητας 7

5. θεωρεί την επιρροή των διαρθρωτικών ταμείων στις οικονομίες των περιφερειών ως βασικό παράγοντα που θα επιτρέψει τη σύγκλιση που είναι απαραίτητη για την καθιέρωση της ΟΝΕ 7

6. εκφράζει την ικανοποίησή της για το γεγονός ότι, στην ανακοίνωση, το συνεχιζόμενο υψηλό επίπεδο ανεργίας σε όλα τα κράτη μέλη θεωρείται ως στοιχείο ιδιαίτερης βαρύτητας, επιζήμιο για τη συνοχή, τροχοπέδη όσον αφορά την αποδοχή των απαραίτητων μεταβολών και εμπόδιο στην ικανότητα καινοτομίας και παροτρύνει, συνεπώς, όπως ληφθεί περισσότερο υπόψη η πολιτική απασχόλησης και στην ευρωπαϊκή βιομηχανική πολιτική 7

7. επισύρει την προσοχή στο γεγονός ότι στις οικονομικές διαφορές που υπάρχουν μεταξύ των περιφερειών, προστίθενται βιομηχανικοί μετασχηματισμοί και μεταβολές που έχουν ως αποτέλεσμα μια πολυσύνθετη και ιδιαίτερα διαφοροποιημένη εξέλιξη της επικράτειας της Ένωσης, καθώς και την εμφάνιση φαινομένων που ενδεχομένως να είναι οιωνοί νέων τάσεων 7

8. επισημαίνει με ικανοποίηση ότι οι προτεραιότητες για δράση, όπως αυτές καθορίζονται στην ανακοίνωση, τείνουν με σταθερότητα να ανταποκριθούν καλύτερα στις ανάγκες της αγοράς 7

9. εκφράζει, πάντως, τη λύπη της που η προτεινόμενη μέθοδος ομοιάζει, από ορισμένες πλευρές, με δήλωση αρχών. Καλεί την Επιτροπή να καταρτίσει ένα λειτουργικό πρόγραμμα εφαρμογής το οποίο θα εντάσσει τη βιομηχανική ανταγωνιστικότητα στο πλαίσιο του υποδείγματος βιώσιμης ανάπτυξης που προτείνει ο Jacques Delors στο Λευκό Βιβλίο 7

10. υπενθυμίζει ότι η μέθοδος καθίσταται ακόμη πιο απαραίτητη δεδομένου ότι οι επιχειρήσεις, ιδιαίτερα οι ΜΜΕ, συνδέονται με ιδιαίτερα δεσμά με την περιφερειακή και τοπική πραγματικότητα. Οι περιφερειακές και τοπικές αρχές ενδιαφέρονται ιδιαίτερα για την πολιτική αυτή γιατί αποτελεί βασικό στοιχείο για τη μακροπρόθεσμη ανάπτυξη των τοπικών και περιφερειακών οικονομικών.

Η προώθηση των επενδύσεων σε μη υλικούς πόρους

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

11. αποδέχεται την ανάλυση σύμφωνα με την οποία η επένδυση σε μη υλικούς πόρους αποτελεί σημαντικό παράγοντα για την επίτευξη της βιομηχανικής ανταγωνιστικότητας, διότι της επιτρέπει να ανταποκριθεί στις ανάγκες των επιχειρήσεων και στην ανάπτυξη της αγοράς, και μάλιστα να τις προλάβει 7

12. θεωρεί ότι η προώθηση των επενδύσεων σε μη υλικούς πόρους πρέπει να υποστηριχθεί από τις δημόσιες αρχές, κυρίως με φορολογικά κίνητρα τα οποία μπορούν να προσφέρουν τα κράτη μέλη 7

13. φρονεί ότι οι οικονομικές μεταβολές, ιδιαίτερα η εμφάνιση των εξελιγμένων αγορών που βρίσκονται σε πλήρη ανάπτυξη, καθώς και η εμφάνιση των νέων απαιτήσεων όπως η απόκτηση προϊόντων ολικής ποιότητας και η τήρηση των περιβαλλοντικών επιταγών, έχουν τροποποιήσει τους στόχους των επενδύσεων και θεωρεί ότι οι δημόσιες αρχές, συμπεριλαμβανομένων των περιφερειακών, οφείλουν να βοηθήσουν τις επιχειρήσεις, ιδίως τις ΜΜΕ - ΜΜΒ, να επισημαίνουν τις αλλαγές και να διευκολύνουν την προσαρμογή τους στις αλλαγές αυτές, προβλέποντας, κυρίως, τις ανάγκες στους τομείς της κατάρτισης και της έρευνας 7

14. επισημαίνει με ενδιαφέρον ότι σύμφωνα με την ανάλυση, οι προοπτικές για την απασχόληση είναι πολύ ευνοϊκότερες στους τομείς που σχετίζονται με τις νέες τεχνολογίες 7

15. συμμερίζεται την ανάλυση σύμφωνα με την οποία η δια βίου επαγγελματική κατάρτιση και η γενική βελτίωση των προσόντων αποτελούν θεμελιώδεις παράγοντες για την προώθηση της ανταγωνιστικότητας και τονίζει ότι η ευθύνη των περιφερειών στον τομέα αυτό είναι σημαντική 7

16. τονίζει τη σημασία των ευρωπαϊκών διαρθρωτικών ταμείων συμπεριλαμβανόμενης της χρήσης του στόχου 4 7

17. συμμερίζεται την άποψη της ανάλυσης σύμφωνα με την οποία η ερευνητική προσπάθεια πρέπει να ενισχύεται αδιάκοπα και ότι η ανάπτυξη των προσπαθειών στον τομέα της έρευνας, σε επίπεδο Ένωσης, καθορίζει σε μεγάλο βαθμό τις πιθανότητες επιτυχίας της στο διεθνή ανταγωνισμό 7

18. προτείνει τη συγκέντρωση των προσπαθειών για την εφαρμοσμένη έρευνα και την καλύτερη διάδοση των αποτελεσμάτων, ιδιαίτερα μέσω των μηχανισμών συνεργασίας του δημόσιου και του ιδιωτικού τομέα και μέσω των δικτύων συμπράξεων και μεταφοράς τεχνογνωσίας, συμπεριλαμβανομένων και των διαπεριφερειακών δικτύων 7

19. φρονεί ότι οι ΜΜΕ-ΜΜΒ, ιδιαίτερα όσες βρίσκονται σε αποκλεισμένες ή μειονεκτικές περιφέρειες, θα μπορούν να συμβάλουν στη σφαιρική ανταγωνιστικότητα της Ένωσης με την πλήρη συμμετοχή τους στα δίκτυα συμπράξεων και μεταφοράς τεχνογνωσίας 7

20. επισημαίνει ότι η εφαρμογή των συστάσεων αυτών, ιδιαίτερα όσον αφορά τη διάδοση των αποτελεσμάτων της Ε& Α και της μεταφοράς τεχνογνωσίας, προσκρούουν σε σημαντικές πρακτικές δυσκολίες, κυρίως στους τομείς της πνευματικής ιδιοκτησίας και των νομικών πλαισίων συνεργασίας και παρατηρεί ότι στην ανακοίνωση της Επιτροπής δεν διατυπώνεται καμία πρόταση στον τομέα αυτό 7

21. υπενθυμίζει τη σκέψη που έχει ήδη διατυπωθεί στο Λευκό Βιβλίο ότι οι προσπάθειες για την έρευνα και την ανάπτυξη για μια μεγαλύτερη βιομηχανική ανταγωνιστικότητα αξίζουν μόνον εφόσον λαμβάνουν υπόψη την ανάγκη να είναι φιλικές προς το περιβάλλον 7

22. εμμένει στο γεγονός ότι η τεχνολογική έρευνα και η τεχνογνωσία πρέπει να εφαρμόζονται στα ζητήματα που αφορούν το χειρισμό των προβλημάτων του περιβάλλοντος, ζητήματα στα οποία οι περιφέρειες διαδραματίζουν σημαντικό ρόλο.

Η ανάπτυξη της βιομηχανικής συνεργασίας

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

23. συμμερίζεται τη θέση της ανάλυσης σύμφωνα με την οποία η βιομηχανική συνεργασία πρέπει, πρώτα απ'όλα, να αποτελεί θέμα πρωτοβουλίας των επιχειρήσεων, εκφράζει δε την ικανοποίησή της ότι στην Κοινότητα, και παρά την έμμονη και δυσχερή γενική οικονομική συγκυρία, η βιομηχανική συνεργασία σε επίπεδο επιχειρήσεων έχει εντατικοποιηθεί 7

24. τονίζει, εντούτοις, την επιτακτική ανάγκη για τις κοινοτικές, εθνικές και περιφερειακές αρχές να εντατικοποιήσουν τις προσπάθειές τους προκειμένου να δημιουργηθούν οι καλύτερες δυνατές προϋποθέσεις για την ανάπτυξη της βιομηχανικής συνεργασίας 7

25. συμμερίζεται την άποψη της ανάλυσης, σύμφωνα με την οποία η άρση των νομικών φραγμών, ιδιαίτερα όσον αφορά τον καθορισμό ενός ικανοποιητικού νομικού πλαισίου για τη βιομηχανική ανάπτυξη και την προστασία των δικαιωμάτων πνευματικής ιδιοκτησίας, θα ενίσχυε την αποτελεσματικότητα της βιομηχανικής συνεργασίας, θα πολλαπλασίαζε τις πρωτοβουλίες στον τομέα αυτό, καλεί δε κατά συνέπεια τα κράτη μέλη να υιοθετήσουν μία εποικοδομητική στάση στα εν λόγω ζητήματα 7

26. επιδοκιμάζει ιδιαίτερα την πρόταση της Επιτροπής που αποβλέπει στην υποστήριξη των αγορών, που έχουν χαρακτηρισθεί ότι βρίσκονται σε πλήρη ανάπτυξη, με διεθνικές πρωτοβουλίες χρησιμοποιώντας τα διαρθρωτικά ταμεία και υπογραμμίζει ότι οι περιφέρειες ενδιαφέρονται ιδιαίτερα για δράσεις του είδους αυτού οι οποίες μπορούν να αναληφθούν στο πλαίσιο προγραμμάτων όπως, π.χ., το Interreg 7 η Επιτροπή θα έπρεπε να ενθαρρύνει με όλα τα μέσα τα κράτη μέλη και τις περιφερειακές και τοπικές αρχές να χρησιμοποιούν όσο το δυνατόν περισσότερο τα διαρθρωτικά ταμεία και τις κοινοτικές πρωτοβουλίες (όλως ιδιαιτέρως τις διεθνικές πρωτοβουλίες) προκειμένου να προωθήσουν τη βιομηχανική ανταγωνιστικότητα 7

27. επικροτεί την πρόταση της Επιτροπής για την επέκταση της συνεργασίας με τις χώρες της Κεντρικής και Ανατολικής Ευρώπης με εστίαση των προσπαθειών ιδιαίτερα εκείνων του προγράμματος Phare, σε συγκεκριμένες οικονομικές δράσεις, όπως η βοήθεια στον τομέα της χρηματο-οικονομικής τεχνικής και η βοήθεια για την ανάπτυξη των πρακτικών της τυποποίησης και της πιστοποίησης των επιχειρήσεων, και φρονεί ότι με τα μέτρα αυτά θα διευκολυνθεί η μακροπρόθεσμη ολοκλήρωση της Ένωσης 7

28. θεωρεί ότι τα μέτρα τόνωσης της βιομηχανικής συνεργασίας θα είναι πιο αποτελεσματικά εφόσον θα απευθύνονται, ταυτόχρονα, στις επιχειρήσεις των χωρών της Κεντρικής και Ανατολικής Ευρώπης και στις επιχειρήσεις της Ένωσης 7 φρονεί, συνεπώς, ότι η πρόταση της Επιτροπής για την ανάπτυξη ενός συστήματος οικονομικής βοήθειας προς τις επιχειρήσεις των χωρών της Κεντρικής και Ανατολικής Ευρώπης, στο πλαίσιο συγκεκριμένων προγραμμάτων που θα είναι συμπληρωματικά στις υπάρχουσες ήδη βοήθειες (Phare και δάνεια της ETE), είναι θετική και εκφράζει την ιδιαίτερη ικανοποίησή της για το πρόγραμμα της μερικής εγγύησης των επενδύσεων προς όφελος των επιχειρήσεων της Ένωσης οι οποίες πρέπει να επωφεληθούν των δυνατοτήτων που τους παρέχονται για την ανάπτυξή τους σ'αυτές τις νέες αγορές 7

29. αντιλαμβάνεται ότι τα υλικά μέσα προώθησης της συνεργασίας με τις χώρες της Κεντρικής και Ανατολικής Ευρώπης πρέπει να είναι συγκεντρωμένα σε μικροοικονομικές και χρηματοδοτικές πτυχές 7 επιθυμεί, ωστόσο, να μη λησμονηθούν ούτε οι επενδύσεις σε άυλους πόρους, κυρίως στον τομέα της κατάρτισης των ανθρώπινων πόρων, ούτε η ανάπτυξη της περιφερειακής και διασυνοριακής συνεργασίας των περιφερειών των χωρών της Κεντρικής και Ανατολικής Ευρώπης και των περιφερειών της Ένωσης 7

30. επιδοκιμάζει την πρόταση να επεκταθεί και στις χώρες της Κεντρικής και Ανατολικής Ευρώπης η εμπειρία που έχει αποκτηθεί από τις συζητήσεις «Στρογγυλής Τραπέζης», του κλάδου της βιομηχανίας, συζητήσεις που έχουν ήδη αρχίσει με ορισμένες χώρες (Ιαπωνία, Βαλτικές Χώρες) προκειμένου να επιτευχθεί ο εντοπισμός και η προσέγγιση των συνομιλητών που εκπροσωπούν τους κλάδους της βιομηχανίας στις χώρες αυτές και τονίζει το ενδιαφέρον για τη διάρθρωση των ενδεχομένων συνεργασιών με μία κλαδική προσέγγιση που να ανταποκρίνεται στην πραγματικότητα 7

31. επικροτεί τις προτάσεις της Επιτροπής που έχουν ως στόχο την καλύτερη χρησιμοποίηση των υφισταμένων μέσων συνεργασίας με τις χώρες της Λατινικής Αμερικής και της Μεσογειακής Λεκάνης καθώς και με τις χώρες της Ασίας και φρονεί ότι είναι χρήσιμο κάθε μέτρο που έχει ως στόχο να τονωθεί η δυναμική των δικτύων συνεργασίας των επιχειρήσεων της ΕΕ και των χωρών αυτών 7

32. παρατηρεί ότι η βιομηχανική συνεργασία με τις χώρες ALAMED, τις χώρες της Κεντρικής και Ανατολικής Ευρώπης και τις χώρες της Ασίας, θα ωφελείτο από τον προβληματισμό σχετικά με τα νομικά θέματα που θίγονται στην παράγραφο 22 και επισημαίνει ότι στην ανακοίνωση της Επιτροπής δεν γίνεται καμία αναφορά στα εν λόγω θέματα.

Ισότιμος ανταγωνισμός

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

33. παρατηρεί με πολύ μεγάλο ενδιαφέρον τις θέσεις της ανάλυσης σύμφωνα με την οποία η διεθνής οικονομία οργανώνεται όλο και περισσότερο γύρω από ισχυρές εμπορικές περιφερειακές ομάδες και ότι έχει αυξηθεί η προσφυγή σε διμερείς συμφωνίες οι οποίες εισάγουν «διακρίσεις» και οι οποίες είναι και αντίθετες προς τις αρχές του πολυμερούς εμπορικού συστήματος 7

34. ανησυχεί για το γεγονός ότι ορισμένες τρίτες χώρες καθώς και ορισμένες περιφερειακές εμπορικές ομάδες δεν χρησιμοποιούν κατ'ανάγκη ανταγωνιστικές πρακτικές που να είναι επαρκείς για να διασφαλισθεί η ίση μεταχείριση όλων των επιχειρήσεων, ιδιαίτερα των ευρωπαϊκών επιχειρήσεων 7

35. αντιλαμβάνεται την ανάγκη να εξευρεθεί μία ισορροπία μεταξύ, αφενός, των επιταγών της ανταγωνιστικότητας και, αφετέρου, των πλεονεκτημάτων που παρέχουν οι στρατηγικές συμμαχίες, κυρίως, στο πλαίσιο της βιομηχανικής συνεργασίας που είναι χρήσιμη για την ανταγωνιστικότητα 7 παρατηρεί, όμως, ότι η Επιτροπή δεν διατυπώνει καμία συγκεκριμένη σύσταση όσον αφορά τα μέσα που πρέπει να χρησιμοποιηθούν για να επιτευχθεί η ισορροπία αυτή 7

36. συμφωνεί με την πρόταση για την ενίσχυση των εμπορικών δεσμών με τις χώρες και περιφέρειες που αποτελούν με την Ευρωπαϊκή Ένωση μία ιδιαίτερα δραστήρια εμπορική γεωγραφική ζώνη, όπως οι χώρες της Μεσογειακής Λεκάνης και οι χώρες της Κεντρικής και Ανατολικής Ευρώπης, και εκφράζει την ικανοποίησή της για τα συγκεκριμένα μέτρα που πρόκειται να ληφθούν προκειμένου να ενισχυθεί η οικονομική ενσωμάτωση των χωρών αυτών στη ζώνη 7

37. τονίζει ότι πρέπει να ενισχυθεί η καταπολέμηση της απάτης στις εμπορικές συναλλαγές των τρίτων χωρών με την Ευρωπαϊκή Ένωση και επισημαίνει ότι η ανακοίνωση θίγει συνοπτικά το εν λόγω πρόβλημα 7

38. δέχεται την άποψη της ανάλυσης σύμφωνα με την οποία το άνοιγμα των διεθνών συναλλαγών και η ενίσχυση του ανταγωνισμού στην εσωτερική αγορά της Ένωσης πρέπει να θεωρούνται ταυτόχρονα ως συμπληρωματικοί και καθοριστικοί παράγοντες για τη βελτίωση της βιομηχανικής ανταγωνιστικότητας 7

39. θεωρεί ότι ο έλεγχος των κρατικών ενισχύσεων εντάσσεται πλήρως στο στόχο της όσο το δυνατόν καλύτερης λειτουργίας της εσωτερικής αγοράς 7 όμως, υπογραμμίζει επίσης, ότι ο στόχος αυτός θα απαιτούσε μία σαφή προσέγγιση όσον αφορά το ρόλο των περιφερειακών ενισχύσεων για τις επιχειρήσεις 7

40. τονίζει ότι, αν και ο έλεγχος των δημόσιων ενισχύσεων εγγυάται την ανταγωνιστικότητα των επιχειρήσεων και προστατεύει τις περιφέρειες από τις απειλές ενός επικίνδυνου υπερθεματισμού, πρέπει να διασφαλισθεί ότι δεν αποτελεί εμπόδιο στις επενδύσεις που αποτελούν το βασικό στοιχείο της ανταγωνιστικότητας των επιχειρήσεων 7

41. για το λόγο αυτό τονίζει την ανάγκη:

- να εξασφαλισθεί ότι στο σύστημα ελέγχου οι ΜΜΕ δεν υφίστανται διακρίσεις έναντι των μεγάλων επιχειρήσεων οι οποίες, ορισμένες φορές, τυγχάνουν ιδιαίτερης μεταχείρισης με αποτέλεσμα να προκαλείται έκπληξη στις ΜΜΕ 7

- να διατηρηθούν, αν όχι να ενισχυθούν, οι περιφερειακοί ή τοπικοί μηχανισμοί εγγύησης οι οποίοι, χωρίς να στρεβλώνουν τον ανταγωνισμό, προωθούν τις επενδύσεις των ΜΜΕ 7

42. εκφράζει τη λύπη της που στην ανακοίνωση δεν αναφέρονται λεπτομερώς τα μέτρα που προβλέπεται να ληφθούν όσον αφορά τις προσαρμογές που είναι δυνατόν να γίνουν στο μηχανισμό ελέγχου των ενισχύσεων και φρονεί ότι η βούληση για μία ταχεία υλοποίηση των προσαρμογών αυτών δεν πρέπει να προηγηθεί μιας εμπεριστατωμένης εξέτασης του τομέα αυτού ούτε να προδικάσει την καθιέρωση ενδεχομένων μεταβατικών περιόδων 7

43. επιδοκιμάζει τις προσπάθειες για την εξασφάλιση της συνοχής του ελέγχου των κρατικών ενισχύσεων και της χορήγησης των ενισχύσεων που δίδονται από τα διαρθρωτικά ταμεία και τις μη διαρθρωτικές κοινοτικές πολιτικές.

Ο εκσυγχρονισμός του ρόλου των δημόσιων αρχών

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

44. συμμερίζεται τις απόψεις της ανάλυσης σύμφωνα με την οποία η σημερινή ανάπτυξη της αγοράς επιβάλλει νέες υποχρεώσεις, όχι μόνο στις επιχειρήσεις, αλλά και στις δημόσιες αρχές, τόσο σε κοινοτικό όσο και σε εθνικό, περιφερειακό ή τοπικό επίπεδο και ότι οι ευρωπαϊκές επιχειρήσεις εξαρτώνται πολύ συχνά από την ικανότητα των δημοσίων αρχών να αντιδράσουν γρήγορα και να προσαρμοσθούν στη νέα κατάσταση της αγοράς 7

45. εκφράζει την ικανοποίησή της που οι ενέργειες υπέρ της ανταγωνιστικότητας των επιχειρήσεων, όπως και οι κοινοτικές πρωτοβουλίες, προσφέρουν σημαντικές δυνατότητες δημιουργίας δικτύων συμπράξεων των επιχειρήσεων, ιδιαίτερα συμπράξεων μεγάλων επιχειρήσεων και ΜΜΕ 7

46. τονίζει ότι είναι απαραίτητη η δημιουργία διεθνικών και διαπεριφερειακών δικτύων συμπράξεων, κυρίως, για την κατάρτιση των δημοσίων υπαλλήλων των κρατών μελών και των περιφερειακών διοικήσεων, όσον αφορά τις νέες διοικητικές πρακτικές 7

47. φρονεί ότι οι χώρες που βρίσκονται στην εμπορική ζώνη της Ένωσης, όπως οι χώρες της Κεντρικής και Ανατολικής Ευρώπης και οι χώρες της Μεσογειακής Λεκάνης, θα μπορούσαν να επωφεληθούν από τη συμμετοχή τους στα δίκτυα αυτά 7

48. αποδίδει ιδιαίτερη σημασία στις θετικές ενέργειες όσον αφορά τις ανταλλαγές πληροφοριών μεταξύ δημοσίων αρχών και την πρόσβαση σε πληροφορίες, ιδίως με την ανάπτυξη των τηλεματικών δικτύων, και φρονεί ότι τα δίκτυα αυτά θα μπορούσαν να έχουν θετική επιρροή στην αποτελεσματικότητα και στο χρόνο ανταπόκρισης των περιφερειακών και τοπικών δημοσίων αρχών 7

49. τονίζει ότι τα προγράμματα κοινοτικών πρωτοβουλιών προσφέρουν σημαντικές δυνατότητες, σε περιφερειακό και τοπικό επίπεδο, συνδυασμού των συγκεκριμένων γνώσεών τους όσον αφορά το τοπικό οικονομικό πεδίο, και δυνατότητες για πρωτοβουλίες και καινοτομίες 7 αυτός δε ο δημιουργικός ρόλος τόνωσης και εξειδικευμένης πληροφόρησης, όσον αφορά τις ευκαιρίες που προσφέρουν οι κοινοτικές πρωτοβουλίες, εντάσσεται πλήρως στην αντίληψη της εκσυγχρονισμένης περιφερειακής και τοπικής διοίκησης. Στις τοπικές και περιφερειακές αρχές εναπόκειται να προωθήσουν συμπράξεις που θα αξιοποιούν τα αποτελέσματα της έρευνας/ανάπτυξης καθώς και την τεχνολογική καινοτομία των ΜΜΕ 7

50. εκτιμά, τέλος, ότι ο εκσυγχρονισμός του ρόλου των διοικήσεων εξαρτάται, επίσης, από μία νέα και πιο σύγχρονη εκτίμηση των δημοσίων ενεργειών, που μπορεί να αναληφθούν υπέρ της ανταγωνιστικότητας, δηλαδή, η ανύψωση της πολιτιστικής ελκυστικότητας των περιφερειών και η βελτίωση των υπηρεσιών που παρέχονται στον πληθυσμό, δεδομένου ότι τα στοιχεία αυτά συντελούν με όχι αμελητέο τρόπο στη βελτίωση του γενικού περιβάλλοντος των επιχειρήσεων.

Βρυξέλλες, 21 Απριλίου 1995.

Ο Πρόεδρος της Επιτροπής των Περιφερειών

Jacques BLANC